Diari Oficial de la Generalitat Valenciana


Sumari del DOGV 5639, del 14-11-2007 (2007/13380)

RESOLUCIÓ de 7 de novembre de 2007, del Director General de Relacions amb les Corts i Secretariat del Consell, de la Conselleria de Presidència, per la qual es disposa la publicació del protocol 2007 addicional al conveni de col·laboració subscrit el 18 de desembre de 1997, entre el Ministerio de Trabajo y Asuntos Sociales i la Conselleria de Benestar Social de la Generalitat, per a la realització de projectes del pla d'acció integral per a les persones amb discapacitat.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5639

Data del DOGV
:   14-11-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/13704


Data del document
:   07-11-2007

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria de Benestar Social
    * administració regional
    * integració social
    * administració central
    * programa d'actuació
    * discapacitat
    * cooperació administrativa

RESOLUCIÓ de 7 de novembre de 2007, del Director General de Relacions amb les Corts i Secretariat del Consell, de la Conselleria de Presidència, per la qual es disposa la publicació del protocol 2007 addicional al conveni de col·laboració subscrit el 18 de desembre de 1997, entre el Ministerio de Trabajo y Asuntos Sociales i la Conselleria de Benestar Social de la Generalitat, per a la realització de projectes del pla d'acció integral per a les persones amb discapacitat. [2007/13599]
Subscrit, després de la tramitació prèvia reglamentària, entre el Ministerio de Trabajo y Asuntos Sociales i la Conselleria de Benestar Social de la Generalitat, el 15 d'octubre de 2007, el protocol 2007 addicional al conveni de col'laboració subscrit el 18 de desembre de 1997, per a la realització de proyectes del pla d'acció integral per a les persones amb discapacitat, en compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat protocol, que ha quedat inscrit en el Registre de Convenis de la Generalitat amb el número 1477/2007, i que figura com a annex d'esta resolució.
Valencia, 7 de novembre de 2007.- El director general de Relacions amb les Corts i Secretariat del Consell: Ángel Mompó Romero.
PROTOCOL 2007 ADDICIONAL AL CONVENI DE COL·LABORACIÓ SUBSCRIT EL 18 DE DESEMBRE DE 1997 ENTRE EL MINISTERI DE TREBALL I AFERS SOCIALS I LA CONSELLERIA DE BENESTAR SOCIAL DE LA GENERALITAT PER A LA REALITZACIÓ DE PROJECTES DEL PLA D'ACCIÓ INTEGRAL PER A PERSONES AMB DISCAPACITAT.
Madrid, 15 d'octubre de 2007
REUNITS
D'una part, el Sr. Jesús Caldera Sánchez-Capitán, ministre de Treball i Afers Socials, nomenat per Reial Decret 558/2004, de 17 d'abril (Boletín Oficial del Estado núm. 94, de 18 d'abril de 2004), en nom i representació de l'administració General de l'Estat, en virtut del que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que es dóna a esta per la Llei 4/1999, de 13 de gener (Boletín Oficial del Estado de 14 de gener), sobre competència per a celebrar convenis de col·laboració amb les comunitats autònomes.
I d'una altra part, el Sr. Juan Gabriel Cotino Ferrer, conseller de Benestar Social i vicepresident tercer del Consell, nomenat per Decret 8/2007, de 28 de juny (Diari Oficial de la Comunitat Valenciana de 29 de juny), del president de la Generalitat, que es troba autoritzat per a la firma d'este conveni per Acord adoptat el 7 de setembre de 2007, pel Consell, d'acord amb l'article 17.f de la Llei 5/1983, de 30 de desembre, del Consell, i l'article 54.bis.1b del text refós de la Llei d'Hisenda Pública de la Generalitat Valenciana.
Ambdós parts es reconeixen mútua capacitat per a obligar-se i convindre, i
EXPOSEN
Primer
Que el Ministeri de Treball i d'Afers Socials i la conselleria de Benestar Social de la Generalitat Valenciana van subscriure amb data 18 de desembre de 1997 un conveni de Col·laboració per al cofinançament de programes del Pla d'Acció Integral per a Persones amb Discapacitat.
Segon
Que el Ministeri de Treball i Afers Socials, en virtut de les competències que té atribuïdes per la Constitució i els reials decrets 758/1996, de 5 de maig, de Creació; 692/2000, de 12 de maig, i 1600/2004, de 2 de juliol, que establix la seua estructura orgànica bàsica, i la conselleria de Benestar Social de la Generalitat Valenciana, de conformitat amb el que establix la Llei Orgànica 1/2006, de 10 d'abril, de Reforma de la Llei Orgànica 5/1982, d'1 de juliol, d'Estatut d'Autonomia de la Comunitat Valenciana, en matèria de servicis socials.
D'altra banda, en la Llei 42/2006, de 28 de desembre (BOE núm. 311, de 29 de desembre de 2006), de Pressupostos Generals de l'Estat per al 2007, i en la Llei 11/2006, de 27 de desembre (DOGV núm. 5417, de 29 de desembre de 2006), de Pressupostos de la Generalitat Valenciana per al 2007, s'establixen dotacions pressupostàries per a estos fins.
Tercer
Que el conveni esmentat establix en la seua clàusula sisena la pròrroga automàtica d'aquell per a convocatòries successives, si no hi ha denúncia expressa d'alguna de les parts.
Quart
Que, no obstant això, d'eixa pròrroga automàtica s'exclouen les quantitats econòmiques expressades en la clàusula segona de l'esmentat conveni, i també els projectes especificats en el seu annex I, que hauran de ser actualitzats cada any a fi d'ajustar-los als pressupostos presentats per la comunitats autònomes i les previsions pressupostàries que s'establisquen.
Cinqué
Que, de conformitat amb les comunitats autònomes, en la Conferència Sectorial celebrada el dia 12 de febrer de 2007, per Acord del Consell de Ministres de 23 de febrer de 2007, publicat en el Boletín Oficial del Estado núm. 72, de 24 de març de 2007, es van aprovar els criteris de distribució entre comunitats autònomes del crèdit pressupostari amb una dotació de cinc milions nou-cents quaranta-cinc mil set-cents deu euros (5.945.710 €) inclòs en l'aplicació 19.04.231 F.455, i també les prioritats a què hauran d'ajustar-se els projectes que cal cofinançar.
Sisé
Que havent-se efectuat la determinació de les aportacions econòmiques de les parts corresponents a l'any 2007, conforme al procediment previst en el conveni abans esmentat, correspon instrumentar-les a través d'este protocol addicional, junt amb la selecció de projectes realitzada per la conselleria de Benestar Social de la Generalitat i aprovada, així mateix, a l'efecte de finançament conjunta.
Per tot el que s'ha manifestat, basant-se en l'article 6 de la Llei 30/1992, de 26 de novembre, i en la clàusula sisena del conveni de col·laboració per a la realització de projectes del Pla d'Acció Integral per a Persones amb Discapacitat subscrit el 18 de desembre de 1997 entre el Ministeri de Treball i Afers Socials i la conselleria de Benestar Social de la Generalitat, ambdós parts acorden subscriure el present protocol addicional, el qual es regirà per les següents
CLÀUSULES
Primera
L'Administració General de l'Estat i la conselleria de Benestar Social de la Generalitat Valenciana incorporen al conveni de Col·laboració de data 18 de desembre de 1997 els projectes seleccionats conjuntament per a la seua execució durant l'exercici econòmic de 2007, els quals s'hi unixen per mitjà de l'annex I.
La durada d'este protocol addicional, d'acord amb la clàusula sisena de l'esmentat conveni de col·laboració subscrit el 1997, s'establix per a l'any 2007 i el seu corresponent exercici econòmic, atés que a ell es referixen les dotacions pressupostàries que cada part designa per al seu finançament.
Segona
Que, a càrrec de l'aplicació pressupostària 19.04.231 F.455 del Pla d'Acció Integral per a Persones amb Discapacitat, l'aportació econòmica del Ministeri de Treball i Afers Socials per als fins del present Protocol, és de cinc-cents noranta-un mil set-cents setanta-sis euros amb cinquanta-dos cèntims (591.776,52 euros).
La conselleria de Benestar Social de la Generalitat Valenciana es compromet a assumir la coresponsabilitat en el finançament en una quantia no inferior al 50%, aportant en l'exercici 2007 la quantitat de cinc-cents noranta-un mil set-cents setanta-sis euros amb cinquanta-dos cèntims (591.776,52 euros), a càrrec de l'aplicació pressupostària 76.50.30.9917.307.21.5.
La conselleria de Benestar Social de la Generalitat ha presentat el corresponent certificat de retenció de crèdit per la quantia de la seua participació.
Tercera
La dotació econòmica per a l'execució del conveni, dins de l'exercici econòmic 2007, és la que apareix desglossada per a cada comunitat autònoma en l'annex II.
I en prova de conformitat, subscriuen el present protocol addicional en dos exemplars, en el lloc i la data amunt indicats.
El ministre de Treball i Afers Socials
(Per Orde de delegació de 14 de març de 2007)
La secretària d'Estat de Servicis Socials, Família i Discapacitat
Amparo Valcarce García
El conseller de Benestar Social
Juan Gabriel Cotino Ferrer